Document ID: /roh_data/filtered/swiss_laws_in_ROHinterleaved.jsonl.gz/17259

This text was translated from DE into Rumantsch Grischun.

Der Lagebericht stellt den Geschäftsverlauf und die wirtschaftliche Lage des Unternehmens sowie gegebenenfalls des Konzerns am Ende des Geschäftsjahres unter Gesichtspunkten dar, die in der Jahresrechnung nicht zum Ausdruck kommen. Der Lagebericht muss namentlich Aufschluss geben über:1. die Anzahl Vollzeitstellen im Jahresdurchschnitt;2. die Durchführung einer Risikobeurteilung;3. die Bestellungs- und Auftragslage;4. die Forschungs- und Entwicklungstätigkeit;5. aussergewöhnliche Ereignisse;6. die Zukunftsaussichten. Der Lagebericht darf der Darstellung der wirtschaftlichen Lage in der Jahresrechnung nicht widersprechen.

Il rapport da situaziun preschenta l’andament da las fatschentas e la situaziun economica da l’interpresa sco er eventualmain dal concern a la fin da l’onn da gestiun, e quai tenor criteris che na figureschan betg en il quint annual. Il rapport da situaziun sto infurmar en spezial davart:1. il dumber da plazzas a temp cumplain en la media annuala;2. la realisaziun d’ina valitaziun da las ristgas;3. la situaziun da las empustaziuns e da las incaricas;4. l’activitad da perscrutaziun e da svilup;5. eveniments extraordinaris;6. las perspectivas per l’avegnir. Il rapport da situaziun na dastga betg star en cuntradicziun cun la preschentaziun da la situaziun economica en il quint annual.